Izziņa par atzinumos sniegtajiem iebildumiem

|  |
| --- |
| Ministru kabineta noteikumu “"Grozījumi Ministru kabineta 2019.gada 25.jūnija noteikumos Nr.276 "Valsts izglītības informācijas sistēmas noteikumi"" projekts |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 02.07.2021. noteikumu projekts nosūtīts elektroniskai saskaņošanai |
| Saskaņošanas dalībnieki |

|  |  |
| --- | --- |
| Tieslietu ministrija, Finanšu ministrija, Veselības ministrija, Labklājības ministrija, Zemkopības ministrija, Latvijas pašvaldību savienība, Valsts ieņēmumu dienests, Pilsonības un migrācijas lietu pārvalde, Iekšlietu ministrija, Sabiedrības integrācijas fonds, Vides un reģionālās attīstības ministrija (turpmākai saskaņošanai) |  |

 |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Šādu jautājumu nav.** |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija  | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to vai iebildums ir ņemts vērā. | Projekta attiecīgā punkta (panta) galīgā redakcija, norāde uz to ziņojuma vai saistīto dokumentu projektos, vai arī pamatojums gadījumos, kad iebildumi nav ņemti vērā. Arī atsauces uz citiem iebildumiem, ja to saturs sakrīt. |
| 1 | 2 | 3 | 4 | 5 |
| 1. | Noteikumu projekts:“12.10. par sociālās stipendijas saņēmēju atbilstoši normatīvajiem aktiem par studējošo stipendijām.” | **Tieslietu ministrijas 13.07.2021. vēstule Nr.1-9.1/785:**Saistītā projekta tekstā tiek lietots vārdu savienojums "sociālā stipendija". Vēršam uzmanību uz to, ka Augstskolu likuma 52. panta 3.1 daļa paredz saīsinājumu "sociālā stipendija" vārdkopai "stipendija sociālajam atbalstam". Augstskolu likumā lietotos saīsinājumus nevar automātiski lietot saistītajā projektā. Līdz ar to lūdzam attiecīgi precizēt saistīto projektu.**Ekspertu sadarbības platforma “Demogrāfisko lietu centrs” (30.07.2021 atzinums Nr. 1.2-7/117):**Aicinām abos MK noteikumu grozījumu projektos, anotācijās un protokollēmumos vienoti lietot pilnu sociālās stipendijas “**Studētgods**” nosaukumu. Tas ir “stipendija sociālajam atbalstam – “Studētgods”” vai sociālā stipendija “Studētgods”; | **Ņemts vērā.**Precizēta noteikumu projekta redakcija. | noteikumu projekts„12.10. pieteikumu sociālajam atbalstam “Studētgods” (turpmāk – sociālā stipendija “Studētgods”) saņēmēju atbilstoši normatīvajiem aktiem par sociālām stipendijām “Studētgods”.” |
| 2. | Noteikumu projekts:“84. Šo noteikumu 40.1 punktā minēto informāciju Sabiedrības integrācijas fonds līdz tiešsaistes datu apmaiņas risinājumu izstrādei sniedz manuālā režīmā. No Valsts ieņēmumu dienesta un Pilsonības un migrācijas lietu pārvaldes sistēma tiešsaistes režīmā saņem informāciju sākot ar 2022. gada 1.janvāri.” | **Pilsonības un migrācijas lietu pārvaldes vēstule 09.07.2021 Nr. 24/1-40/3214e:** Precizēt Projekta Nr.276 15. punktā ietvertajā Noteikumu Nr.276 84.punktā un Projekta Nr.740 1.5. apakšpunktā ietvertajā Noteikumu Nr.740 40.punktā norādīto termiņu – 2022.gada 1.janvāris, to pārceļot uz vēlāku laiku. Precizējot termiņu, jāņem vērā tas, ka Izglītības un zinātnes ministrija Pārvaldei nav sniegusi informācija, kā tiek plānota datu apmaiņa vai pārbaude tiešsaistes režīmā, kā arī, ka šādas datu apmaiņas realizēšanai starp Izglītības un zinātnes ministriju un Pārvaldi ir slēdzama vienošanās un jāizveido starpsistēmu integrācijas risinājums. Atbilstoši lūdzam precizēt arī projektu Nr.276 un Nr.740 sākotnējās ietekmes novērtējuma ziņojumus (anotācijas); Lai Pārvaldei būtu iespēja izvērtēt tehniskās iespējas un vienoties ar Izglītības un zinātnes ministriju par efektīvāko informācijas apmaiņu, kā arī, lai veicinātu Projekta Nr.276 un Projekta Nr.740 savstarpēju saskaņošanu, Pārvade piedāvā Izglītības un zinātnes ministrijai organizēt attālinātu kopīgu sarunu par atzinumā ietvertajiem iebildumiem.  | **Ņemts vērā.**Precizēta noteikumu projekta redakcija.Tikšanās organizēta 13.07.2021., panākta vienošanās, ka būs nepieciešami starpresoru vienošanās grozījumi. | Noteikumu projekts:“84. Šo noteikumu 40.1 punktā minēto informāciju Sabiedrības integrācijas fonds līdz tiešsaistes datu apmaiņas risinājumu izstrādei sniedz manuālā režīmā. Sistēma tiešsaistes režīmā no Valsts ieņēmumu dienesta saņem informāciju sākot ar 2022. gada 1. janvāri un no Pilsonības un migrācijas lietu pārvaldes – sākot ar 2023. gada 1. janvāri.” |
| 3. | Anotācija. | **Iekšlietu ministrijas 14.07.2021 vēstule Nr. 1-57/1888:**Atbilstoši projekta 1.5. apakšpunktā ietvertajā noteikumu Nr. 740 40. punktā noteiktajam, sākot ar 2022. gada 1. janvāri šo noteikumu 30.11. un 30.13. apakšpunktā minēto informāciju Valsts izglītības informācijas sistēma tiešsaistes režīmā saņem no Fizisko personu reģistra. Ievērojot minēto, norādām, ka datu apmaiņas realizēšanai starp Izglītības un zinātnes ministriju un Pilsonības un migrācijas lietu pārvaldi ir slēdzama vienošanās. Vienlaikus norādām, ka no projekta anotācijā noteiktā nav skaidrs kā tiek plānota datu apmaiņa un vai datu apmaiņas nodrošināšanai jāveido jauni risinājumi. Ņemot vērā minēto, attiecīgi precizēt anotāciju. | **Ņemts vērā.**Papildināta noteikumu projekta anotācija.Ja noteikumu projekta saskaņošanas laikā netiks mainītas prasības, tad plānojam izmantot esošus risinājumus datu apmaiņā ar PMLP, t.i., saņemt datus par personas vecākiem (personas kodus) un saņemt datus par vecāku visiem bērniem (personas kodus). Papildus rosinām saskaņošanas laikā vienoties par optimālāko termiņu, kad normas varētu stāties spēkā. | Skat. anotācijas I sadaļas 2. punktu. |
| 4. | Anotācija. | **Veselības ministrijas vēstule Nr. 01-09/3786:**Anotācijas 3.lapā norādīts, ka ,,[..] Šāds termiņš pamatots ar to, ka sociālo stipendiju saņemšanai personas var pretendēt līdz pilnu 26 gadu vecuma sasniegšanai [..].” Vēršam uzmanību, ka atbilstoši Augstskolu likuma 52.panta 3.1daļai studējošajam līdz 25 gadu vecumam ir tiesības saņemt stipendiju sociālajam atbalstam. Līdz ar to lūdzam atbilstoši precizēt anotāciju un noteikumu projekta 13.punktu, ja tiek precizēts datu glabāšanas termiņš. | **Ņemts vērā.**Papildināta noteikumu projekta anotācija. | Skat. anotācijas I sadaļas 2. punktu. |
| 5. | Anotācija | **Veselības ministrijas vēstule Nr. 01-09/3786:**Lūdzam noteikumu projektā paredzēt, kādā veidā un līdz kuram datumam augstskolas vai koledžas stipendiju piešķiršanas komisijai, tās locekļiem, tiks nodots saraksts ar augstskolas vai koledžas studējošajiem, kuri ir pieteikušies sociālās stipendijas saņemšanai un kuriem ir apstiprināta sociālās stipendijas piešķiršana, kas satur informāciju par studējošo atbilstību norādītajiem kritērijiem. | **Ņemts vērā.**Papildināta noteikumu projekta anotācija.Dati būs pieejami Valsts izglītības informācijas sistēmā sākot jau ar pieteikšanās brīdi. Piekļuve datiem būs autorizētiem lietotājiem ar atbilstošām lietotāja tiesībām.  | Skat. anotācijas I sadaļas 2. punktu. |
| 6. | Anotācija. | **Labklājības ministrijas vēstule Nr. A-21-09/131:**Noteikumu projekta anotācijas 2.sadaļā norādīts, ka “*Vienlaikus noteikumu projekts nosaka, ka lai nodrošinātu informācijas ievadi un aktualizēšanu VIIS tiešsaistes režīmā saņem un saglabā informācijas par sociālās stipendijas saņēmēju, kas atbilstoši normatīvajiem aktiem par sociālām stipendijām ir nepieciešama sociālas stipendijas piešķiršanai, no Sabiedrības integrācijas fonda, Uzturlīdzekļu garantijas fonda, Valsts ieņēmumu dienesta un Pilsonības un migrācijas lietu pārvaldes*…”. Lūdzam papildināt anotācijas 2.sadaļu, norādot, kādu informāciju katra no iesaistītajām pusēm sniedz VIIS sistēmā. Papildus lūdzam precizēt, no kura gada informācija tiek saņemta no Valsts ieņēmuma dienesta. | **Ņemts vērā.**Papildināta noteikumu projekta anotācija. | Skat. anotācijas I sadaļas 2. punktu. |
| 7. | Anotācija. | **Finanšu ministrijas 09.07.2021. vēstule Nr. 12/A-7/3914**:Norādām, ka atbilstoši Ministru kabineta 2021.gada 27.maija sēdes protokollēmuma “Informatīvais ziņojums “Par valsts atbalstu studijām Latvijas augstskolās studējošiem no daudzbērnu ģimenēm””  (prot. Nr. 44 34. §) 5.punktā paredzētajam, datu apmaiņas risinājumu izveidei un atlīdzībai Izglītības un zinātnes ministrija un citas iesaistītās institūcijas, ieskaitot Sabiedrības integrācijas fondu, 2021.gadā var izmantot finansējumu līdz 200 000 EUR pēc saskaņošanas ar Finanšu ministriju, savukārt par konkrēto finansējuma apmēru ir jālemj šī protokollēmuma 4. un 6.punktā minēto tiesību aktu projekta sagatavošanas procesā. Vēršam uzmanību, ka atbilstoši Izglītības un zinātnes ministrijas sagatavotā Ministru kabineta noteikumu projekta “Grozījumi Ministru kabineta 2004.gada 24.augusta noteikumos Nr. 740 “Noteikumi par stipendijām”” anotācijas III sadaļā sniegtajai informācijai administratīvajiem izdevumiem Sabiedrības integrācijas fondam nepieciešamais finansējums ir 8 105 *euro*, savukārt datu apmaiņas risinājumu izstrādei un ieviešanai līdz 150 000 *euro*. Ņemot vērā iepriekš minēto, lūdzam attiecīgi aizpildīt noteikumu projekta anotācijas III sadaļu atbilstoši Ministru kabineta 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”, norādot nepieciešamo finansējuma apmēru noteikumu projekta īstenošanai, attiecīgi pievienojot detalizētus aprēķinus. | **Ņemts vērā.**Sniegts skaidrojums anotācijā. | Skat. anotācijas III sadaļu. |
| 8. | Anotācija. | **Finanšu ministrijas 09.07.2021. vēstule Nr. 12/A-7/3914**:Lūdzam savstarpēji salāgot noteikumu projekta 15.punktā un anotācijas I sadaļas 2.punktā minēto informāciju attiecībā uz ieviešanas termiņu datu apmaiņas risinājumam VIIS tiešsaistes režīmā informācijas saņemšanai no Pilsonības un migrācijas lietu pārvaldes, jo  noteikumu projektā minētais termiņš ir paredzēts sākot ar 2022.gada 1.janvāri, bet anotācijā - sākot ar 2022.gada 1.septembri.**Finanšu ministrija (02.08.2021 atzinums Nr. 10.1-6/7-1/927):**Uzturam Finanšu ministrijas šī gada 9.jūlija atzinumā Nr.12/A-7/3914 izteikto iebildumu (izziņas par atzinumos sniegtajiem iebildumiem 7.punkts) un atkārtoti lūdzam aizpildīt anotācijas III sadaļu “Tiesību akta projekta ietekme uz valsts budžetu un pašvaldību budžetiem” atbilstoši Ministru kabineta 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”, norādot nepieciešamo finansējuma apmēru noteikumu projekta "Grozījumi Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi"" īstenošanai. | **Ņemts vērā.**Papildināta noteikumu projekta anotācija. | Skat. anotācijas I sadaļas 2. punktu. |
| 9. | Anotācija. | **Finanšu ministrijas 09.07.2021. vēstule Nr. 12/A-7/3914**:Lūdzam noteikumu projekta anotācijas I sadaļas “Tiesību akta projekta izstrādes nepieciešamība” 1. punktu papildināt ar atsauci uz likuma “Par valsts budžetu 2021. gadam” 53. pantu. | **Ņemts vērā.**Papildināta noteikumu projekta anotācija. | Skat. anotācijas I sadaļas 1. punktu. |
| 10. | Anotācija | **Valsts ieņēmumu dienests (30.07.2021 atzinums):**VID ir jāievēro Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula), īpaši 5.panta 1.punkta c) apakšpunktā minētā personas datu apstrādes princips - apstrādāt fiziskās personas datus mērķim nepieciešamajā minimālajā apjomā prasības. Tādējādi VID drīkst nodot informāciju par fiziskās personas ienākumiem citām iestādēm, tikai konkrētās funkcijas izpildei nepieciešamajā minimālajā apmērā un, ja VID esošie datu servisi nenodrošina šāda apmēra informācijas nodošanu vai arī nodrošina daļēji, tad jaunradāmajā normatīvajā aktā jāparedz nepieciešamā datu servisa tehniskās izmaiņas; izstrādes un uzturēšanas izmaksu finansēšanas apjomu.VID rīcībā ir fizisko personu ienākuma serviss, kas nodrošina tiešsaistes datu apmaiņu ar Valsts reģionālās attīstības aģentūras Valsts informācijas sistēmas savietotāja starpniecību, kas satur datus par fiziskās personas visiem ienākumiem 5. gadu griezumā. Lai nepārkāptu Vispārīgās datu aizsardzības regulu, ņemot vērā Izglītības un zinātnes ministrijas prasības (saņemt datus par iepriekšējo un tekošo gadu), ir jāveic izmaiņas ienākumu servisa, kas nodrošinās datu nodošanu atbilstoši normatīvajā aktā noteiktajam. Par nepieciešamo finansējumu izmaņu realizācijai VID varēs sniegt informāciju nākamās nedēļas laikā. | **Ņemts vērā.** | Anotācija |
| 11. | Anotācija | **Vides aizsardzības un reģionālās attīstības ministrija (02.08.2021. atzinums Nr.1-22/7202):**Vienlaikus ierosinām papildināt projektu anotācijas ar datu apmaiņas procesu atspoguļojumu, izmantojot Valsts reģionālās attīstības aģentūras Valsts informācijas sistēmu savietotāju, lai veiktu informācijas apmaiņu (t.sk. ar citām atvasinātām publiskām personām, privāto sektoru un/vai starptautiskām organizācijām), ja datu nodošana notiek vai tiek prognozēts, ka notiks uz vairāk nekā vienu informācijas sistēmu ārpus iestādes, atbilstoši 2019. gada 4.aprīlī Ministru kabinetā apstiprinātajam informatīvajam ziņojumam “Par informācijas aprites un piekļuves risinājumiem valsts pārvaldē”. | **Ņemts vērā** | Anotācija |
| 12. | Anotācija; Projekts:“6. Papildināt noteikumus ar 12.2.9.1 apakšpunktu un 12.10. apakšpunktu šādāredakcijā:“12.2.9.1 visu semestrī vai studiju gadā (kursā) paredzēto (atbilstoši studējošā studiju plānam) studiju kursu vidējā svērtā atzīme;12.10. pieteikumu stipendijas sociālajam atbalstam (turpmāk – sociālā stipendija) saņemšanai – atbilstoši normatīvajiem aktiem par sociālām stipendijām.””;“9. Papildināt noteikumus ar 39.1 punktu šādā redakcijā: ”39.1 Šo noteikumu 12.2.9.1 apakšpunktā minēto informāciju augstākās izglītības iestādes ievada sistēmā līdz katra gada 20. februārim un 20. septembrim”.” | **Tieslietu ministrijas 30.07.2021. atzinums:**Saistītā projekta 6. punktā ietvertais Ministru kabineta 2019. gada 25. jūnija noteikumu Nr. 276 "Valsts izglītības informācijas sistēmas noteikumi" (turpmāk – sistēmas noteikumi) 12.2.9.1 apakšpunkts paredzēs, ka Valsts izglītības informācijas sistēmā par studējošo augstākās izglītības programmā iekļauj semestra vai studiju gada (kursa) datus, tostarp, visu semestrī vai studiju gadā (kursā) paredzēto (atbilstoši studējošā studiju plānam) studiju kursu vidējo svērto atzīmi. Savukārt saistītā projekta 9. punkts paredz papildināt sistēmas noteikumus ar 39.1 punktu, kurā paredzēts, ka saistītā projekta 6. punktā ietvertajā sistēmas noteikumu 12.2.9.1 apakšpunktā minēto informāciju augstākās izglītības iestādes ievada Valsts izglītības informācijas sistēmā līdz katra gada 20. februārim un 20. septembrim. Vienlaikus saistītā projekta anotācijas I sadaļas 2. punktā norādīts, ka informāciju par vidējo svērto atzīmi augstākās izglītības iestādēm jāievada Valsts izglītības informācijas sistēmā līdz katra gada 1. martam un 1. septembrim, sākot ar 2021. gada 1. septembri. Lūdzam saskaņot saistītajā projektā un tā anotācijā ietverto informāciju.  | **Ņemts vērā** | Precizēta anotācija; projekts:“6. Papildināt noteikumus ar 12.2.9.1 apakšpunktu un 12.10. apakšpunktu šādāredakcijā:“12.2.9.1 visu semestrī vai studiju gadā (kursā) paredzēto (atbilstoši studējošā studiju plānam) studiju kursu vidējā svērtā atzīme;12.10. pieteikumu stipendijas sociālajam atbalstam "Studētgods" (turpmāk – sociālā stipendija "Studētgods") saņemšanai – atbilstoši normatīvajiem aktiem par sociālām stipendijām "Studētgods".”“9. Papildināt noteikumus ar 39.1 punktu šādā redakcijā: ”39.1 Šo noteikumu 12.2.9.1 apakšpunktā minēto informāciju augstākās izglītības iestādes ievada sistēmā līdz katra gada 20. februārim un 20. septembrim”.” |
| 13. | Anotācija | **Tieslietu ministrija (06.08.2021 e-pasta atzinums):**Par Ministru kabineta noteikumu projektu “Grozījumi Ministru kabineta 2019. gada 25. jūnija noteikumos Nr.276 “Valsts izglītības informācijas sistēmas noteikumi” izsakām šādu iebildumu – projektā šobrīd ir paplašināts personu loks, par kurām tiks pieprasīta informācija no Uzturlīdzekļu garantiju fonda iesniedzēju un parādnieku reģistra, proti, informācija tiks pieprasīta gan par pašu studējošo, gan par vienu no viņa vecākiem, kuram ir trīs vai vairāk bērni. Tādējādi nepieciešams papildināt projekta anotācijas 2. punktu daļā par Uzturlīdzekļu garantiju fonda administrācijas sniegtās informācijas apjomu. Pašreizējā redakcija nosaka, ka informācija tiek sniegta tikai par studējošā uzturlīdzekļu parādiem, bet, lai abu projektu anotācijas būtu saskaņotas savā starpā, nepieciešams precizēt, ka informācija tiks sniegta gan par studējošā, gan par viņa vecāka uzturlīdzekļu parādiem.  | **Ņemts vērā** | Anotācija |

Kaspars Veldre

|  |
| --- |
| (par projektu atbildīgās amatpersonas vārds un uzvārds) |
| Informācijas tehnoloģiju un nodrošinājuma departamenta pakalpojumu vadītājs |
| (amats) |
| 67047857 |
| (tālruņa un faksa numurs) |
| kaspars.veldre@izm.gov.lv |
| (e-pasta adrese) |